Metodický pokyn ku kalkulácii nákladov na riešenie projektu v rámci 
slovensko-ukrajinskej bilaterálnej spolupráce

Tento metodický pokyn stanovuje nasledovné pravidlá na základe Vykonávacieho protokolu k Dohode medzi vládou Slovenskej republiky a Kabinetom ministrov Ukrajiny o vedecko-technickej spolupráci zo dňa 28. septembra 2005.

Na zasadnutí Zmiešanej komisie SK-UA, ktorá sa uskutočnila 7. – 8. novembra 2007 v Dubnici nad Váhom, boli dohodnuté nasledovné finančné podmienky:

UKRAJINSKÁ  STRANA  hradí:
•	cestovné náklady pre ukrajinských vedecko-výskumných pracovníkov alebo expertov pri ceste do Slovenskej republiky,
•	pobytové náklady (majú formu denných diét) a ubytovanie pre slovenských vedecko-výskumných pracovníkov alebo expertov pri pobyte na Ukrajine (max. 10 dní/rok).

SLOVENSKÁ STRANA  hradí:
•	cestovné náklady pre slovenských vedecko-výskumných pracovníkov alebo expertov pri ceste na Ukrajinu,
•	pobytové náklady a  ubytovanie pre ukrajinských vedecko-výskumných pracovníkov alebo expertov pri pobyte na Slovensku,
•	pobytové náklady a ubytovanie pre slovenských vedecko-výskumných pracovníkov alebo expertov pri pobyte na Ukrajine v rámci krátkodobého pobytu (max. 10 dní/rok)
.......................................................................................................................................................

Oprávnené náklady, ktoré na projekt v rámci slovensko-ukrajinskej bilaterálnej spolupráce poskytuje APVV:

Zahraničný hosť má nárok na:
-	cestovné výdavky po Slovensku v rámci krátkodobého pobytu 2 x 5 dní do roka
-	diéty + vreckové vo výške 32,07 €,– Sk/deň (966,-Sk/deň) (max. 10 dní/rok)
-	ubytovanie max. 66,39 €/deň (2 000,– Sk/deň) (max. 10 dní/rok)

Slovenský riešiteľ má pri odchode na Ukrajinu  nárok na (max. 10 dní/rok):
-	cestovné max. do výšky zodpovedajúcej ekonomickej triede letenky (max. 2 cesty/rok)
-	zdravotné poistenie (max. 20 dní/rok)
-	víza (max. 20 dní/rok)
-	diety + vreckové 5 % vo výške 48 USD + 2,4 USD (max.10 dní/rok)
-	ubytovanie max. 90 USD/deň (max. 10 dní/rok)

Slovenský riešiteľ ako sprievodca ukrajinského riešiteľa po Slovensku  má nárok na:
-	diéty v zmysle zákona č. 283/2002 Z. z.  o cestovných náhradách:
	od   5 – 12 hod.:    3,25 € (98,– Sk)
	od 12 – 18 hod.:  4,95 € (149,– Sk)
	nad 18 hod.:	  7,63 € (230,– Sk)
-	ubytovanie max. 66,39 €/deň (2 000,– Sk/deň)
-	cestovné po Slovensku

Slovenský riešiteľ zúčastňujúci sa konferencie, seminára alebo iných aktivít na území SR týkajúcich sa riešeného projektu má právo na:
-	diéty v zmysle zákona č. 283/2002 Z. z.  o cestovných náhradách:
	od   5 – 12 hod.:    3,25 € (98,– Sk)
	od 12 – 18 hod.:  4,95 € (149,– Sk)
	nad 18 hod.:	  7,63 € (230,– Sk)
-	ubytovanie max. 66,39 €/deň (2 000,– Sk/deň)
-	cestovné po Slovensku
-	nemá právo na úhradu konferenčných poplatkov z financií poskytnutých APVV

Upozornenie:

•	FINANČNÉ PROSTRIEDKY JE MOŽNÉ POUŽIŤ JEDINE NA MOBILITU RIEŠITEĽOV (teda  aj na účasť na vedeckom podujatí bez úhrady vloženého na vedecké podujatie). Diéty pre prijímaných pracovníkov musia byť preplatené v zmysle predpisov platných v SR.

•	DO 31. 1. 2009 JE ZODPOVEDNÝ RIEŠITEĽ SPOLU S PRÍJEMCOM POVINNÝ VYPRACOVAŤ A POSLAŤ PÍSOMNE AJ V ELEKTRONICKEJ FORME APVV ROČNÚ SPRÁVU O VYKONANÝCH ČINNOSTIACH NA PROJEKTE A O HOSPODÁRENÍ S POSKYTNUTÝMI PROSTRIEDKAMI ZA PREDCHÁDZAJÚCI ROK RIEŠENIA PROJEKTU. AK JE V TABUĽKE „SUMÁR“ ROZDIEL MEDZI PLÁNOVANÝM ROZPOČTOM A SKUTOČNÝM ČERPANÍM A NIE JE OD APVV POVOLENÉ PRENIESŤ TIETO NEVYČERPANÉ PROSTRIEDKY DO NASLEDUJÚCEHO RIEŠITEĽSKÉHO ROKU, JE POTREBNÉ TIETO PROSTRIEDKY DO 31. 1. 2009 VRÁTIŤ NA ČÍSLO ÚČTU   7000115360/8180. O tejto transakcii je nevyhnutné poslať APVV avízo kde bude uvedené číslo projektu a vrátená suma.

•	DO TERMÍNU 30 KALENDÁRNYCH DNÍ PO SKONČENÍ RIEŠENIA PROJEKTU JE ZODPOVEDNÝ RIEŠITEĽ SPOLU S PRÍJEMCOM POVINNÝ VYPRACOVAŤ A POSLAŤ PÍSOMNE AJ V ELEKTRONICKEJ FORME APVV ZÁVEREČNÚ SPRÁVU O VYKONANÝCH ČINNOSTIACH NA PROJEKTE A O HOSPODÁRENÍ S POSKYTNUTÝMI PROSTRIEDKAMI ZA CELÉ OBDOBIE RIEŠENIA  PROJEKTU. 	

•	CESTOVNÉ DO ZAHRANIČIA A  ZDRAVOTNÉ POISTENIE HRADÍ VYSIELAJÚCA STRANA.

•	AKÚKOĽVEK ZMENU RIEŠIEĽSKÉHO KOLEKTÍVU (slovenského aj ukrajinského)
      je potrebné bez odkladu oznámiť APVV. 

•	CESTOVNÉ  JE MOŽNÉ UHRADIŤ LEN DO VÝŠKY ZODPOVEDAJÚCEJ EKONOMICKEJ TRIEDE LETENKY (možné je cestovať lietadlom, vlakom a autom), PREVOZ TAXÍKOM SA NEUHRÁDZA.